7.pielikums

 Ministru kabineta

20\_\_.gada \_\_.\_\_\_\_\_

noteikumiem Nr.\_\_

Valsts akciju sabiedrība „Latvijas Hipotēku un zemes banka”

**ZEMES NOMAKSAS IZPIRKUMA (PIRKUMA) LĪGUMS Nr.\_\_\_\_**

\_\_\_\_\_\_\_\_\_\_\_\_\_\_\_\_\_

 (parakstīšanas vieta) 20\_\_.gada \_\_\_.\_\_\_\_\_\_\_\_\_\_

Valsts akciju sabiedrība „Latvijas Hipotēku un zemes banka”, vienotais
reģ.Nr.\_\_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_ (turpmāk – Hipotēku banka) kā valsts pilnvarotā persona, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (norāda personas statusu – Latvijas Republikas pilsonis, Latvijas Republikas pastāvīgais iedzīvotājs vai juridiskā persona – personas vārdu, uzvārdu vai juridiskās personas nosaukumu), personas kods vai cits identifikācijas numurs vai komersanta reģistrācijas numurs \_\_\_\_\_\_\_\_\_\_\_\_\_\_\_\_\_, adrese \_\_\_\_\_\_\_\_\_\_\_ (turpmāk – Zemes izpircējs (pircējs)), no otras puses (turpmāk – Puses), noslēdz šādu līgumu.

**1. Līguma priekšmets un cena**

1.1. Saskaņā ar šo līgumu Zemes izpircējs (pircējs) izpērk (pērk) uz nomaksu zemesgabalu, kuru ir tiesīgs iegūt īpašumā par samaksu atbilstoši zemes reformas jomu regulējošajiem normatīvajiem aktiem:

zemesgabala adrese (nosaukums) \_\_\_\_\_\_\_\_, kadastra apzīmējums\_\_\_\_\_\_\_\_, zemes kopplatība \_\_\_\_ ha, no tās \_\_\_\_ ha lauksaimniecībā izmantojamā zeme, \_\_\_ ha meža zeme.

1.2. Zemesgabals īpašumā par samaksu piešķirts ar \_\_\_\_\_\_\_\_\_\_\_\_\_\_ (iestādes nosaukums) \_\_\_\_.gada \_\_.\_\_\_\_\_ lēmumu Nr.\_\_\_\_. Zemesgabalam noteikti šādi īpašuma tiesību aprobežojumi vai apgrūtinājumi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Aprobežojumi vai apgrūtinājumi ierakstāmi zemesgrāmatā atzīmes veidā vienlaikus ar zemesgabala ierakstīšanu zemesgrāmatā.

1.3. Zemes izpirkšanas (pirkšanas) maksa par šā līguma 1.1.punktā minēto zemesgabalu:

par zemi *euro* \_\_\_\_\_\_\_\_\_\_( \_\_\_\_\_\_\_\_ *euro* un \_\_\_\_\_\_ centi);

par mežaudzi *euro* \_\_\_\_\_\_\_( \_\_\_\_\_\_\_ *euro* un \_\_\_\_\_\_\_ centi);

kopā *euro* \_\_\_\_\_\_ ( \_\_\_\_\_\_ *euro* un \_\_\_\_ centi).

**2. Samaksas noteikumi**

2.1. Zemes izpircējs (pircējs) maksājumus par zemesgabalu veic privatizācijas sertifikātos vai *euro* pēc savas izvēles.

2.2. Maksājumi ieskaitīti šādos kontos:

– sertifikāti: \_\_\_\_\_\_\_\_\_\_ un \_\_\_\_\_\_\_\_\_ 00/100 gab. ieskaitīti Hipotēku bankas kontā Nr.\_\_\_\_\_\_\_\_\_\_\_\_\_\_ 20\_\_.gada \_\_\_.\_\_\_\_\_\_\_\_\_\_\_,

t.sk.\_\_\_\_\_\_\_\_ un \_\_\_\_\_\_\_\_\_ 00/100 gab. īpašuma kompensācijas sertifikātu ir aizvietoti (koeficients K\_\_\_\_\_) ar privatizācijas sertifikātiem (norāda, ja ir notikusi sertifikātu aizvietošana);

– *euro*: \_\_\_\_\_\_\_\_\_\_\_ ieskaitīti kontā Nr.\_\_\_\_\_\_\_\_\_\_\_\_\_\_\_ 20\_\_.gada \_\_\_.\_\_\_\_\_\_\_\_\_\_\_.

2.3. Zemes izpircējs (pircējs) šā līguma slēgšanas brīdī ir iemaksājis Hipotēku bankai pirmo iemaksu *euro* \_\_\_\_\_\_\_\_ vai \_\_\_\_\_\_\_\_\_\_un \_\_\_\_\_\_\_00/100 gab. sertifikātus.

2.4. Maksas atlikums līguma slēgšanas brīdī ir *euro* \_\_\_\_\_\_\_\_ (t.sk. \_\_\_\_\_\_\_\_\_\_\_\_\_\_\_ un \_\_\_\_\_\_\_00/100 gab.) sertifikātos.

2.5. Zemes izpircējs (pircējs) šā līguma 2.4.punktā minēto maksas atlikumu samaksā \_\_\_\_ gadu laikā – līdz 20\_\_.\_\_.\_\_\_\_\_\_\_\_.

2.6. Zemes izpircējs (pircējs) par maksas atlikumu maksā sešus procentus gadā no vēl nesamaksātās privatizācijas sertifikātu vai *euro* daļas, procentu samaksu veicot *euro*, saskaņā ar zemes izpirkšanas (pirkšanas) maksājumu kalendāra plānu (pielikums).

2.7. Procentu samaksa neatbrīvo no pārējo līguma saistību izpildes.

2.8. Zemes izpirkšanas maksas atlikumu sertifikātos zemes izpircējs (pircējs) pārskaita kontā Nr. \_\_\_\_\_\_\_\_\_\_. *Euro* un atliktā maksājuma procentus kontā Nr. \_\_\_\_\_\_\_\_\_\_\_\_\_\_\_\_\_\_\_\_\_\_.

**3. Pušu tiesības un pienākumi**

3.1. Zemes izpircējs (pircējs):

3.1.1. šā līguma 2.4. un 2.5.punktā noteiktajā termiņā un apmērā samaksā maksas atlikumu pilnā apmērā, kā arī tam pieskaitāmo procentu maksājumu saskaņā ar šā līguma pielikumu. Maksas atlikumu un par attiecīgajā laikposmā tam pieskaitāmo procentu maksājumu var samaksāt pirms līguma 2.5.punktā noteiktā termiņa;

3.1.2. šā līguma darbības laikā nenodod zemesgabalu lietošanā trešajām personām vai neapgrūtina ar citām lietu tiesībām, nedala un neapvieno to ar citu īpašumu, kā arī bez Hipotēku bankas rakstiskas piekrišanas neveic uz zemesgabala jaunu būvniecību;

3.1.3. nodrošina iespēju Hipotēkas bankas pārstāvjiem jebkurā laikā pārbaudīt zemesgabala stāvokli;

3.1.4. ir tiesīgs vienpusēji atkāpties no līguma, nosūtot Hipotēku bankai rakstisku paziņojumu par līguma izbeigšanu;

3.1.5. ir tiesīgs šā līguma 3.1.4. vai 3.2.2.punktā minētajā līguma izbeigšanas gadījumā rakstiski lūgt Hipotēku bankai atmaksāt *euro* iemaksātos naudas līdzekļus, kas samaksāti par zemes izpirkšanu (pirkšanu), izņemot maksājumus saskaņā ar Hipotēku bankas cenrādi un iemaksātos sertifikātus – tos dzēš normatīvajos aktos noteiktajā kārtībā;

3.1.6. pēc līguma 2.4.punktā minētā maksas atlikuma samaksas un citu noteikto saistību pilnīgas izpildes, ko apliecina Hipotēku bankas izsniegta izziņa par līgumā noteikto saistību pilnīgu izpildi, iesniedz zemesgrāmatu nodaļā šo līgumu kopā ar citiem normatīvajos aktos noteiktajiem dokumentiem, lai nostiprinātu zemesgrāmatā īpašuma tiesības uz zemesgabalu;

3.1.7. sedz ar šā līguma slēgšanu saistītos izdevumus saskaņā ar Hipotēku bankas cenrādi;

3.1.8. triju dienu laikā paziņo Hipotēku bankai par adreses maiņu, uz kuru nosūtāmi visi paziņojumi un cita korespondence.

3.2. Hipotēku banka:

3.2.1.ir tiesīga prasīt Zemes izpircējam (pircējam) pilnīgu un savlaicīgu līgumā noteiktā maksas atlikuma, šā līguma 2.6.punktā minēto procentu un citu maksājumu samaksu saskaņā ar Hipotēku bankas cenrādi;

3.2.2. ir tiesīga vienpusēji atkāpties no līguma, nosūtot Zemes izpircējam (pircējam) rakstisku paziņojumu par līguma izbeigšanu, ja Zemes izpircējs (pircējs) nav izpildījis savas saistības līguma 2.5. un 2.6.punktā minētajā termiņā;

3.2.3. šā līguma 3.1.4. vai 3.2.2.punktā minētajā gadījumā, pamatojoties uz Zemes izpircēja (pircēja) rakstisku pieprasījumu, atmaksā Zemes izpircējam (pircējam) euro iemaksātos naudas līdzekļus, ieturot šā līguma 2.6.punktā minētos procentus un citus maksājumus saskaņā ar Hipotēku bankas cenrādi. Iemaksātos sertifikātus Hipotēku banka atpakaļ neatdod – tos dzēš normatīvajos aktos paredzētajā kārtībā;

3.2.4. pēc Zemes izpircēja (pircēja) rakstiska pieprasījuma izsniedz izziņu par šajā līgumā noteikto saistību pilnīgu izpildi.

**4. Citi noteikumi**

4.1. Ja līgums tā 3.1.4. vai 3.2.2.punktā noteiktajā kārtībā ir izbeigts, Zemes izpircējs (pircējs) zaudē tiesības īpašuma tiesības uz zemesgabalu nostiprināt zemesgrāmatā uz sava vārda.

4.2. Ja šajā līgumā noteiktās saistības ir izpildītas pilnā apmērā, Zemes izpircēja (pircēja) īpašuma tiesības un ar to saistītie īpašuma tiesību aprobežojumi vai apgrūtinājumi (līguma 1.4.punkts) ir nostiprināmi zemesgrāmatā, pamatojoties uz Hipotēku bankas izziņu par pilnīgu šajā līgumā noteikto maksājumu un citu saistību izpildi.

4.3. Zemes izpircējs (pircējs) ir pilnvarots šo līgumu vienpersoniski iesniegt zemesgrāmatu nodaļā, lai nostiprinātu īpašuma tiesības zemesgrāmatā.

4.4. Visi ar šo līgumu saistītie paziņojumi Zemes izpircējam (pircējam) tiek noformēti rakstiski. Paziņojums, ko veikusi Hipotēku banka, uzskatāms par saņemtu septītajā dienā pēc tā nodošanas pasta iestādē nosūtīšanai.

4.5. Puses ir iepazinušās ar šā līguma saturu. Līgumu nevar mainīt citādi, kā tikai Pusēm rakstiski vienojoties, izņemot šā līguma 3.1.4. vai 3.2.2.punktā noteikto kārtību, kā arī 2.8. punktā norādītos konta numurus, ko Hipotēku banka ir tiesīga mainīt, vismaz vienu mēnesi iepriekš nosūtot rakstveida paziņojumu Zemes izpircējam (pircējam).

4.6. Puses atbild par līgumā noteikto saistību izpildi saskaņā ar šo līgumu un normatīvajiem aktiem.

4.7. Pušu strīdus izskata, Pusēm savstarpēji vienojoties, bet, ja Puses nevar vienoties, – normatīvajos aktos noteiktajā kārtībā.

4.8. Līgums stājas spēkā tā parakstīšanas brīdī un ir spēkā līdz līgumā noteikto saistību pilnīgai izpildei vai līdz tā izbeigšanai. Līguma neatņemama sastāvdaļa ir tā pielikums – zemes izpirkšanas (pirkšanas) maksājumu kalendārais plāns.

4.9. Šis līgums ir sastādīts latviešu valodā uz \_\_ lappusēm trijos eksemplāros, no kuriem viens paredzēts iesniegšanai zemesgrāmatu nodaļā kopā ar Hipotēku bankas izziņu par šajā līgumā noteikto saistību pilnīgu izpildi, bet pārējie – katrai līgumslēdzējai pusei pa vienam. Visiem eksemplāriem ir vienāds juridiskais spēks.

**5. Pušu rekvizīti**

|  |  |  |
| --- | --- | --- |
| Zemes izpircējs (pircējs) |  | Valsts akciju sabiedrības „Latvijas Hipotēku un zemes banka” vārdā |
|  |  |  |
| (vārds, uzvārds) |  | (amats, vārds, uzvārds)pilnvara Nr.\_\_\_\_\_\_\_, izdota \_\_\_\_\_\_\_\_\_\_\_\_  (datums) |
|  |  |  |
| (tālruņa numurs)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(paraksts) |  | (tālruņa numurs)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Z.v. (paraksts) |

Tieslietu ministrs J.Bordāns

Iesniedzējs:

tieslietu ministrs J.Bordāns

25.09.2013. 11:26

1078

K.Tralmaks

67038604, kristaps.tralmaks@vzd.gov.lv